**Valtatie 60** (engl. *Interstate 60: Episodes of the Road*, myös lyhemmin *Interstate 60* tai *I-60*) on vuonna 2002 ensi-iltansa saanut kanadalais-yhdysvaltalainen road movie -lajityyppiä edustava, seikkailua, draamaa, komediaa ja fantasiaa yhdistelevä elokuva, jonka on ohjannut ja käsikirjoittanut Bob Gale, joka oli myös yksi elokuvan tuottajista Peter Brayn, Neil Cantonin, Ira Deutchmanin ja Peter Newmanin ohella. *Valtatie 60* on Bob Galen ensimmäinen elokuvaohjaus, ja sen pääosia näyttelevät James Marsden, Gary Oldman, Amy Smart, Christopher Lloyd ja Chris Cooper. Kurt Russell, Michael J. Fox ja Ann-Margret tekevät elokuvassa cameoroolit. Elokuva kertoo nuoren miehen erikoisesta matkasta oudolla valtatiellä, jota ei löydy kartoista.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Neal Oliver (James Marsden) täyttää 23 vuotta, mutta hän ei ole varma mitä tulevaisuudeltaan haluaisi. Hän esittää syntymäpäivänään toiveen, jotta saisi vastauksia elämän moniin kysymyksiin. Hän tapaa salaperäisen O. W. Grantin (Gary Oldman), jolla on kyky toteuttaa ihmisten toiveita hieman kierolla tavalla. Kun Neal esittää toiveensa ääneen, hän saa pian tehtäväkseen kuljettaa paketin paikkaan, josta kukaan ei ole kuullutkaan, pitkin valtatietä, jota ei pitäisi olla olemassakaan. Automatkasta tulee avartava seikkailu, jonka varrella Neal kohtaa erikoisia paikkoja ja tapaa kummallisia ihmisiä, jotka kertovat vastauksia elämään. Neal joutuu tekemään paljon valintoja, jotka vaikuttavat ratkaisevasti matkan kulkuun.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  James Marsden  | … |  Neal Oliver
  |
|  Gary Oldman  | … |  O. W. Grant
  |
|  Amy Smart  | … |  Lynn Linden
  |
|  Christopher Lloyd  | … |  Ray
  |
|  Chris Cooper  | … |  Bob Cody
  |
|  Kurt Russell  | … |  ylikomisario Ives
  |
|  Michael J. Fox  | … |  herra Baker
  |
|  Ann-Margret  | … |  rouva James
  |
|  Amy Jo Johnson  | … |  Laura
  |
|  John Bourgeois  | … |  Daniel Oliver
  |
|  Roz Michaels  | … |  Marlene Oliver
  |
|  Amy Stewart  | … |  Nancy Oliver
  |
|  Rebecca Jenkins  | … |  Susan Ross
  |
|  Tyler Kyte  | … |  Philip Ross
  |

 | 

|  |  |  |
| --- | --- | --- |
|  Deborah Odell  | … |  Valerie McCabe
  |
|  Matthew Edison  | … |  Quincy
  |
|  Paul Brogren  | … |  Zack
  |
|  Wayne Robson  | … |  Tolbert
  |
|  Melyssa Ade  | … |  Sally
  |
|  Jonathan Whittaker  | … |  tohtori Craig
  |
|  Mark Lutz  | … |  Frank
  |
|  Krista Leis  | … |  Ann
  |
|  Michael Rhoades  | … |  Kirby
  |
|  Art Evans  | … |  Otis
  |
|  Daniel Kash  | … |  Elmer
  |
|  Doug Lennox  | … |  Hal
  |
|  Lincoln Leavere  | … |  Scuzz
  |

 |

Tuotanto
--------

*Valtatie 60*:n kuvaukset alkoivat 18. syyskuuta 2000. Elokuva kuvattiin seitsemän miljoonan dollarin budjetilla Arizonan osavaltiossa Yhdysvalloissa ja Ontarion provinssissa Kanadassa. Arizonassa elokuvan kuvauspaikkana oli Phoenix’n kaupunki ja Ontariossa Toronton kaupunki ja Brockin kaupungin Sunderlandin ja Canningtonin kunnat. Elokuvan kuvaukset saatiin päätökseen lokakuussa 2000. Elokuvan tuotantoyhtiöinä olivat Fireworks Pictures, Seven Arts Pictures ja Redeemable Features.

Julkaisu ja vastaanotto
-----------------------

*Valtatie 60* sai ensi-iltansa Yhdysvalloissa Newportin elokuvajuhlilla Rhode Islandin Newportissa 13. huhtikuuta 2002. Ensi-illan jälkeen elokuva kiersi useita elokuvajuhlia ympäri maailmaa vuosina 2002–2003, kunnes Universal Studios julkaisi sen DVD:lle Yhdysvalloissa 14. lokakuuta 2003. Elokuva sai muutamissa maissa teatteriensi-illan, mutta enimmäkseen se julkaistiin suoraan DVD:lle. Samuel Goldwyn Films levitti elokuvaa Yhdysvaltain elokuvajuhliin vuosina 2002–2003. Elokuva ei saanut Suomessakaan teatteriensi-iltaa, mutta Scanbox Entertainment Finland Oy julkaisi sen VHS:lle vuonna 2002 ja DVD:lle 2003.

*Valtatie 60* on saanut elokuvakriitikoilta myönteisen vastaanoton. Rotten Tomatoes -sivuston mukaan 80 % kriitikoista on antanut elokuvalle positiivisen arvosanan 6,4/10 keskiarvolla. Keräys perustuu viiteen arviointiin. 7 889 käyttäjästä 86 % on antanut elokuvalle positiivisen arvosanan 3,9/5 keskiarvolla. Internet Movie Databasen 23 583 käyttäjää on antanut elokuvalle keskiarvon 7,7/10.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| Saturn-palkinto | Paras DVD-julkaisu |  | Ehdokkuus |
| DVD Exclusive -palkinto | Paras DVD-julkaisun saanut elokuva | Peter BrayNeil CantonBob Gale | Voitto |
| Paras käsikirjoitus DVD-julkaisun saaneessa elokuvassa | Bob Gale | Voitto |
| Paras ohjaus DVD-julkaisun saaneessa elokuvassa | Bob Gale | Ehdokkuus |
| Paras miessivuosa DVD-julkaisun saaneessa elokuvassa | Chris Cooper | Ehdokkuus |
| Paras miessivuosa DVD-julkaisun saaneessa elokuvassa | Gary Oldman | Ehdokkuus |
| Paras naissivuosa DVD-julkaisun saaneessa elokuvassa | Amy Smart | Ehdokkuus |
|

Lähteet
-------

1. 1 2 3 4  Interstate 60 (2002) *elonet.fi*. Elonet.fi. Viitattu 7.9.2016. (suomeksi)
2. 1 2 3  Interstate 60 (2002) *allmovie.com*. Allmovie.com. Viitattu 7.9.2016. (englanniksi)
3. ↑  INTERSTATE 60 (2003) *tcm.com*. TCM.com. Viitattu 7.9.2016. (englanniksi)
4. 1 2 3 4 5  INTERSTATE 60 (2002) *rottentomatoes.com*. Rottentomatoes.com. Viitattu 7.9.2016. (englanniksi)
5. ↑  Interstate 60: Episodes of the Road (2002) *imdb.com*. IMDB.com. Viitattu 7.9.2016. (englanniksi)

Aiheesta muualla
----------------

* *Valtatie 60* Internet Movie Databasessa. (englanniksi)
* *Valtatie 60* Elonetissä.
* *Valtatie 60* AllMoviessa. (englanniksi)